Kopetdago rezervatas

Kopetdago rezervatas () – saugoma gamtos teritorija pietų Turkmėnistane, Ašchabado srityje, Kopetdago kalnų pašlaitėse. Įkurtas 1976 m.

Saugomi kadagių retmiškiai ir krūmynai, kalnų stepės, paupių sąžalynai tugajai. Rezervatą sudaro keturios, viena nuo kitos atskirtos teritorijos (tiek kalnų papėdėje, tiek aukštikalnėse). Sutinkamos 68 žinduolių rūšys – leopardai, kalniniai avinai, bezoariniai ožiai, bitėdžiai barsukai, dryžuotosios hienos, dėmėtieji šeškai, dygliatriušiai ir kt., o gepardai, džeiranai, tigrai, kulanai išnyko. Taip pat – 280 paukščių rūšių (kaspijiniai ularai, kalniniai keklikai, fazanai, avėdros, berberiniai, taurieji sakalai ir kt.).Соколова В. Е., Сыроечковский Е. Е. Заповедники Средней Азии и Казахстана. – М.: Мысль, 1990.

 Šaltiniai 

Kategorija:Turkmėnijos geografija
Kategorija:Rezervatai